CELEX: 52004PC0446
Language: mt
Date: 2004-06-18
Title: Proposta emendata ta' Direttiva tal-Parlament Ewropew u tal-Kunsill dwar l-approssimazzjoni tal-liġijiet ta' l-Istati Membri dwar il-kompatibilità elettromanjetika (preżentat mill-Kummissjoni b'mod konformi ma' l-Artikolu 250 (2) tat-Trattat KE)

Avis juridique important

|

52004PC0446

Proposta emendata ta' Direttiva tal-Parlament Ewropew u tal-Kunsill dwar l-approssimazzjoni tal-liġijiet ta' l-Istati Membri dwar il-kompatibilità elettromanjetika (preżentat mill-Kummissjoni b'mod konformi ma' l-Artikolu 250 (2) tat-Trattat KE)  /* KUMM/2004/0446 finali - COD 2002/0306 */  

Proposta emendata ta' DIRETTIVA TAL-PARLAMENT EWROPEW U TAL-KUNSILL dwar l-approssimazzjoni tal-liġijiet ta' l-Istati Membri dwar il-kompatibilità elettromanjetika (preżentat mill-Kummissjoni b'mod konformi ma' l-Artikolu 250 (2) tat-Trattat KE)2002/0306 (COD)Proposta emendata ta' DIRETTIVA TAL-PARLAMENT EWROPEW U TAL-KUNSILL dwar l-approssimazzjoni tal-liġijiet ta' l-Istati Membri dwar il-kompatibilità elettromanjetikaFid-9 ta' Marzu 2004, il-Parlament Ewropew ivvota fl-ewwel qari dwar l-emendi intavolati fuq il-Proposta ta' Direttiva tal-Parlament Ewropew u tal-Kunsill dwar l-approssimazzjoni tal-liġijiet ta' l-Istati Membri dwar il-kompatibilità elettromanjetika.Artikolu 250(2) tat-Trattat tal-KE jistipula illi sakemm il-Kunsill ma jkunx aġixxa, il-Kummissjoni tista' tbiddel il-proposta tagħha f' kull waqt tul il-proċeduri li jwasslu għall-adozzjoni ta' att tal-Komunità.Il-Kummissjoni hawn taħt ser tagħti l-opinjoni tagħha dwar l-emendi adottati mill-Parlament Ewropew.1. SFONDIl-proposta kienet mibgħuta lill-Kunsill u lill-Parlament Ewropew (COM (2002) 759 finali - 2002/0306(COD)) fl-24 ta' Diċembru 2002.L-opinjoni posittiva tal-Kumitat Ekonomiku u Soċjali Ewropew ingħatat fit-18 ta' Ġunju 2003.Fl-10 ta' Novembru 2003, il-Kunsill qabel b'mod unanimu dwar metodu ta' ħidma ġenerali, sakemm tingħata l-opinjoni tal-Parlament Ewropew fl-ewwel qari, fuq il-proposta għal Direttiva dwar l-approssimazzjoni tal-liġijiet ta' l-Istati Membri dwar il-kompatibilità elettromanjetika.2. SKOP TAL-PROPOSTA EMENDATA TAL-KUMMISSJONIIl-proposta għal reviżjoni żżomm mal-miri tad-Direttiva attwali dwar l-EMC u l-qasam ta' l-applikazzjoni tagħha. Hija ssegwi l-kunċett regolamentarju tal-Mod Ġdid u, fil-parti l-kbira, tagħmel użu minn kunċetti li diġà jinsabu fid-Direttva attwali.It-test tal-proposta huwa rakkomandat fil-ħidma biex jinkisbu dawn il-miri li ġejjin:- Kjarifika tal-qasam ta' applikazzjoni permezz ta' definizzjonijiet aħjar u esklużjonijiet imfissra b'mod aktar ċar;- Trattament ta' istallazzjonijiet fissi permezz ta' reġim ta' regolamentazzjoni aktar xieraq;- Żieda fil-kjarezza permezz ta' rekwiżiti essenzjali aktar dettaljati;- Kjarifika tar-rwol ta' l-istandards armonizzati;- Simplifikazzjoni tal-proċeduri ta' eżami tal-konformità, imnaqqsa għal proċedura waħda fil-każ ta' l-apparat;- Tnaqqis tal-burokrazija u żieda fl-għażla għall-produtturi bit-tneħħija ta' l-intervent ta' bilfors ta' terza persuna fejn l-istandards armonizzati ma jkunux ġew applikati iżda li tħalli lok għal involviment volontarju ta' korpi ta' eżami tal-konformità fir-rigward ta' l-apparat fil-każijiet kollha;- Sorveljanza aħjar tas-suq permezz ta' possibbiltà ta' rintraċċament tal-produttur.L-istruttura u t-test tal-proposta ġew adattati għall-istat ta' l-arti introdott minn Direttivi tal-Mod il-Ġdid oħrajn adottat sa mill-1989.3. OPINJONI TAL-KUMMISSJONI DWAR L-EMENDI ADOTTATI MILL-PARLAMENT EWROPEWFid-9 ta' Marzu 2004, ir-Rapporteur, is-Sur Luis BERENGER FUSTER (PES, ES), ressaq rapport (referenza PE-337.416) li kien fih 38 emenda għall-proposta tal-Kummissjoni f'isem il-Kumitat għall-Industrija, il-Kummerċ Esteru, ir-Riċerka u l-Enerġija, inkluż numru ta' emendi li ntlaħqu b'kompromess tul il-kuntatti informali bejn it-tlett Istituzzjonijiet. Il-grupp tal-PES ressaq emenda ulterjuri (Nru 39) li wkoll ntlaħqet b'kompromessSkond il-proċedura simplifikata tal-paragrafu 2 ta' l-Artikolu 158 tar-Regoli ta' proċedura [1] tal-PE ir-rapport tressaq għal vot mingħajr dibattitu fis-sessjoni tad-9 ta' Marzu li kellu r-riżultat li ġej:[1]  Il-paragrafu 2, ta' l-Artikolu 158 tar-Regoli tal-proċedura tal-PE jistipula illi, sakemm mill-anqas wieħed minn kull għaxar membri tal-Kumitat ma joġġezzjonax fi żmien stipulat, ir-rapport għandu jiġi meqjus li ġie adottat mill-Kumitat u għandu jiġi sottomess lis-sessjoni plenarja tal-Parlament għal vot mingħajr dibattitu.- L-emendi 1-15, 17-26, 30, 32-36 u 38 ġew adottati mis-sessjoni plenarja wara vot wieħed.- L-emenda Nru 39 ġiet adottata wara vot separat.- L-emendi 16, 27-29, 31 u 37 ġew imħassra.Il-Kummissjoni taċċetta l-emendi tal-Parlament kollha kemm huma, peress illi dawn jiċċaraw u jtejbu l-proposta tal-Kummissjoni, u peress illi huma kompatibbli bis-sħiħ mal-mod ta' ħidma ġenerali maqbul mill-Kunsill tal-Kompetittività ta' l-10 ta' Novembru 2003.4. SPJEGAZZJONI TA' L-EMENDI PRINĊIPALI4.1. Tisħiħ tal-volontà li jiġu speċifikament protetti s-servizzi tar-radjo.L-emenda 1, implementata fl-inċiż 2 terġa' ssostni l-ħtieġa li jiġu protetti s-servizzi tar-radjo li joperaw skond ir-regolament ta' l-ITU, b'mod partikolari tar-riċezzjoni tax-xandir bir-radjo u s-servizz tar-radjo amatorjali.4.2. Kjarifiki ulterjuri u modifika fil-qasam ta' applikazzjoniWara l-emendi 2, 14 u 33 tal-Parlament Ewropew, il-Kummissjoni tneħħi l-apparati ta' konnessjoni lesti mill-qasam ta' l-applikazzjoni tad-Direttiva. Bħala konsegwenza ta' dan, ir-referenza għal apparati ta' konnessjoni lesti qed titneħħa mill-inċiż 11. Barra minn hekk, il-punt (b) tal-paragrafu 2 ta' l-artikolu 2 tal-proposta tal-bidu li jiddefinixxi "apparati ta' konnessjoni lesti" u l-paragrafu 2.3 ta' l-Anness I li jelenka r-rekwiżiti essenzjali għal tali apparati qed jitneħħa mill-proposta emendata.Il-proposta emendata, fil-Paragrafu 1 ta' l-Artikolu 1, mingħajr dubju tiddefinixxi l-ekwipaġġjament li jaqa' fl-ambitu tad-Direttiva, skond it-test ta' l-emenda 5. Aktar minn hekk, il-proposta emendata tiċċara d-definizzjoni ta' tagħmir eskluż mill-kamp ta' applikazzjoni tad-Direttiva:- tagħmir aeronawtiku b'referenza għar-Regolament (KE) Nru 1592/2002 fl-Artikolu 1.2(b), skond it-test ta' l-emenda 6;- tagħmir użat minn radio-amateur permezz ta' tfassil mill-ġdid tat-test ta' l-artikolu 1.2(ċ), skond it-test ta' l-emenda 7;- tagħmir benevoli permezz tal-modifika ta' l-artikolu 1.3(a), skond it-test ta' l-emenda 8;- tagħmir kopert pjenament jew parzjalment minn direttivi oħrajn permezz ta' tfassil mill-ġdid tat-test ta' l-artikolu 1.4 wara t-tfassil mill-ġdid tat-test ta' l-emenda 9.4.3. Titjib ta' definizzjonijietIl-proposta emendata tintroduċi definizzjonijiet ġodda u tirraffina ulterjorment dawk eżistenti:- L-Artikolu 2.1(e) jiċċara l-kunċett ta' "disturbanza elettromanjetika" billi jerġa' jintroduċi d-definizzjoni attwalment stipulata fid-Direttiva 89/336/KEE skond it-test ta' l-emenda 10;- L-Artikolu 2.1(fa) jintroduċi l-kunċett ta' "raġunijiet ta' sigurtà", li jinsab ukoll fl-artikolu 4.2, skond it-test ta' l-emenda 11;- L-Artikolu 2.1(ga) jintroduċi l-kunċett ta' "ambjent elettromanjetiku". It-tifsira wżata hija estratt dirett mid-definizzjoni tal-Kumitat Internazzjonali ta' l-Elettroteknika (IEC) (IEC50, Vokabolarju Internazzjonali ta' l-Elettroteknika (IEV), Kapitolu 161; Kompatibilità Elettromanjetika, 2.1.5), skond it-test ta' l-emenda 13.- L-Artikolu 2.2(aa) jintroduċi l-kunċett ta' istallazzjoni mobbli skond it-test ta' l-emenda 15. Istallazzjonijiet mobbli huma meqjusa bħala apparat.4.4. Kjarifika tar-rwol ta' l-istandards armonizzati (emendi 3, 12, 19, 20, 38)Il-proposta emendata tiċċara ulterjorment ir-rwol ta' l-istandards armonizzati billi tirristruttura t-test. Fid-dettall, l-emendi introdotti huma kif ġej:- L-inċiż 13 jiċċara l-kontenut ta' l-istandards armonizzati u kif għandhom jiġu applikati l-istandards armonizzati, skond it-test ta' l-emenda 3- L-emendi kollha dwar l-istandards armonizzati huma stipulati fl-artikolu 6 u l-annexx V qiegħed sussegwentement jitneħħa, bl-implementazzjoni sħiħa ta' l-emendi 12, 19, 20 u 38.4.5. Kjarifika tal-kamp ta' l-applikazzjoni tal-miżuri speċjali li jistgħu jittieħdu mill-Istati Membri.L-Artikolu 4.2 huwa emendat sabiex jintroduċi l-obbligu għall-Istai Membri li jadottaw dawn il-miżuri speċjali stipulati f'dan l-artikolu sabiex jinnotifikaw tali miżuri lill-Kummissjoni, u ladarba dawn jiġu aċċettati, sabiex dawn jiġu ppubblikati fil-Ġurnal Uffiċjali ta' l-Unjoni Ewropea, skond it-test ta' l-emenda 17.4.6. Wiri ta' prodotti mhux immarkati KE fil-fieri tal-kummerċL-Artikolu 4.3 qed jiġi emendat sabiex jippermetti lill-produttur sabiex jagħmel dimostrazzjonijiet ta' tagħmir mhux immarkat KE fil-fieri tal-kummerċ. Il-proposta emendata tistipula wkoll l-obbligu għall-manifatturi sabiex jiżguraw li mhu ser issir l-ebda interferenza f'dawn il-każijiet, skond it-test ta' l-emenda 184.7. Rekwiżiti ta' informazzjoniIl-proposta emendata toħloq artikolu speċifiku għall-ispeċifikazzjoni tar-rekwiżiti ta' informazzjoni, li għalhekk tneħħew mil-lista tar-rekwiżiti essenzjali, bl-implementazzjoni sħiħa ta' l-emenda 23.4.8. Kjarifika tal-proċedura ta' eżami tal-KonformitàIl-proposta emendata tirristruttura d-disposizzjonijie dwar l-eżami tal-konformità, li jimplementa l-emendi 34, 35, 39. Dan ma jaffettwax fundamentalment il-proposta tal-Kummissjoni.L-Artikolu 7 tal-proposta emendata tagħti l-possibbiltà li tiġi applikata jew il-proċedura ta' konformità stipulata fl-Anness Ia, li hija bbażata fuq eżami propju (self-assessment) mill-produttur, jew, fuq bażi volontarja ulterjorment il-proċedura stipulata fl-Anness Ib, li jipprevedi l-intervent ta' korp notifikat.4.9.  Rekwiżiti essenzjali ulterjuru għall-istallazzjonijiet fissiL-Anness I tal-proposta emendata jitlob mill-persuna responsabbli li tiddeskrivi bil-miktub il-prattiċi ta' inġinjerija użati għall-istallazzjoni ta' istallazzjonijiet fissi sabiex jiġi sodisfatt ir-rekwiżit essenzjali tad-Direttiva EMC u, fuq talba debitament sostanzjata, sabiex dawn id-dokumenti jkunu disponibbli għall-awtoritajiet ta' sorveljanza tas-suq, skond it-test ta' l-emenda 32. Skod it-test ta' l-emenda 30, it-tagħmir intiż għall-inkorporazzjoni f'istallazzjoni fissa u li ma jkunx disponibbli kummerċjalment b'xi mod ieħor jista' jiġi eżentat mill-osservanza tar-rekwiżiti dwar il-protezzjoni u l-informazzjoni. L-inċiż 20 qed jiġi iċċarat skond it-test ta' l-emenda 4.4.10. Kjarifika tar-rwol tal-korp notifikatL-Artikolu 11 tal-proposta emendata jitlob lill-Istati Membri sabiex jidentifikaw b'mod ċar l-ambitu tad-desinjazzjoni tal-korpi notifikati, billi jindikaw jekk l-ambitu tad-desinjazzjoni hux limitat għal ċertu aspett jew apparat kopert mid-Direttiva skond it-test ta' l-emenda 26. Ir-rwol tal-korp notifikat huwa li jeżamina l-fajl tekniku provdut mill-produttur kollu kemm hu jew in parti, skond kif jagħżel il-produttur, skond it-test ta' l-emenda 25.4.11. Konsistenza globali tat-testL-emendi 21, 22, 24, 25 u 36 huma implementati bis-sħiħ sabiex jiżguraw il-konsistenza globali tat-test.5. KonklużjoniWara li kkunsidrat l-Artikolu 250(2) tat-Trattat KE, il-Kummissjoni qed tbiddel il-proposta tagħha kif indikat hawn fuq, u timplementa l-emendi kollha adottati mill-Parlament Ewropew.